Nordjyllands Politi er lige nu i gang med undersøgelserne efter en trafikulykke, der lørdag eftermiddag fandt sted på Tislumvej i Sindal. Tre personer er blevet bragt på hospitalet. Det er for tidligt at sige noget om deres tilstand. Ulykken skete, da en 24-årig mand kom kørende, og kørte frontalt sammen med en bil, der kom i den modsatte retning. - Der er nogle vidner der oplyser, at han kører meget meget stærkt, så det kan være årsagen til ulykken, lyder det fra politiets vagtchef Henrik Beck. Det var to personbiler, der var impliceret i ulykken. - Nu har vi en bilinspektør deroppe for at lave undersøgelser, siger vagtchef Henrik Beck.

Referat:
Et frontalt sammenstød er lige nu ved at blive undersøgt i Sindal.